ΔΕΛΤΙΟ ΤΥΠΟΥ

ΠΡΟΣ ΜΜΕ

**Δήλωση κ. Δημήτρη Δημητρίου για αποδοχή πρότασης ως Αριστίνδην υποψήφιος**

Η επιλογή σας κυρία Πρόεδρε, να με προτείνετε ως Αριστίνδην υποψήφιο Βουλευτή, αποτελεί για μένα ιδιαίτερη τιμή και βαριά ευθύνη.

Αποδέχθηκα την πρόσκληση με πλήρη συναίσθηση ότι μπορώ να συνεχίσω να προσφέρω στον τόπο μας. Μετά από τέσσερις και πλέον δεκαετίες υπηρεσίας στην Αστυνομία, με γνώση και εμπειρίες, είμαι έτοιμος να τις προσφέρω στην πολιτική δράση με μοναδικό γνώμονα το δημόσιο συμφέρον.

Επιθυμώ να υπηρετήσω τον πολίτη με εντιμότητα και αποφασιστικότητα και θα συνεχίσω στον πολιτικό τώρα στίβο να αγωνίζομαι για ένα κράτος δικαιοσύνης, διαφάνειας, αξιοκρατίας και προόδου που να εμπνέει εμπιστοσύνη.

Πολύ σωστά είπατε, γνωρίζω τα προβλήματα, τα βίωσα από κοντά. Έζησα την κοινωνία από μέσα και γνωρίζω τι πρέπει να γίνει. Είμαι αποφασισμένος να εργαστώ με όλες μου τις δυνάμεις, να εργαστούμε μαζί, για να βρούμε τις λύσεις.

**8.9.2025**